Author: Zdenka Konečná

Návrh komuniké

	Slovenská republika je členom Spoločnej organizácie INTEROCEANMETAL a členom Medzinárodnej organizácie pre morské dno. Cieľom týchto organizácií je vyhľadávanie, prieskum a ťažba polymetalických nodúl (konkrécií) zo dna Tichého oceána. Vláda Slovenskej republiky prijala v tejto súvislosti uznesenie č. 435 zo dňa 17. júna 1997.

	Na záver 2. časti 6. zasadnutia Zhromaždenia Medzinárodnej organizácie pre morské dno boli dňa 13. 7. 2000 schválené “Pravidlá pre vyhľadávanie a prieskum polymetalických nodúl (konkrécií) v Oblasti”. Tieto “Pravidlá…” sa stávajú záväznými pre všetky členské krajiny Medzinárodnej organizácie pre morské dno, a teda aj pre Slovenskú republiku.